open-index/open-wikipedia-markdown huggingface dataset:
נופילד אוקספורד טקסי

**נופילד אוקספורד טקסי** (באנגלית: **Nuffield Oxford Taxi**, ידועה גם בשם: **Wolseley Oxford Taxicab**) היא מונית מתוצרת **Nuffield**, חברת בת של **Nuffield Organization**  אשר יוצרה בבריטניה לאחר מלחמת העולם השנייה בין השנים 1947 – 1953.

אב הטיפוס של הדגם "נופילד אוקספורד טקסי" נבנה על ידי **Morris Commercial Cars** .

תכנון הדגם "נופילד אוקספורד טקסי" ובניית הדגמים הראשונים התבצע במפעל **Wolseley Motors** . בשנת 1950 **Nuffield** התמזג עם **אוסטין** והוקם קונצרן  הרכב הבריטי **[[British Motor Corporation]]** (שם רשמי: **The British Motor Corporation Limited**, קיצור: **BMC**).

## "נופילד אוקספורד טקסי"
* דגם "נופילד אוקספורד טקסי" הוצג לראשונה בתערוכה המוטורית המסחרית בשנת 1947.
* ב-20 בנובמבר 1947 בחתונתה של הנסיכה אליזבת השנייה עם הנסיך פיליפ צי מוניות חדשות מדגם "נופילד אוקספורד טקסי" שירתו לשאת אורחים לחתונתם בכנסיית וסטמינסטר שבמרכז לונדון.
* דגם "נופילד אוקספורד טקסי" מהסדרה השלישית, צולם לסרט "Distant Voices, Still Lives" בשנת 1988.

## סדרות

* סדרה ראשונה - יוצרה בין השנים 1947 – 1948.
* סדרה שנייה - יוצרה בשנת 1949.
* סדרה שלישית - יוצרה בין השנים 1950 – 1953.

## תמונות

קובץ:Nuffield Oxford Series III.jpg | "נופילד אוקספורד טקסי", סדרה שלישית 
קובץ:Brighton Commercial Vehicle run 2005- Flickr - Elsie esq. (1).jpg | "נופילד אוקספורד טקסי" 
קובץ:Brighton Commercial Vehicle run 2005 - Flickr - Elsie esq..jpg | "נופילד אוקספורד טקסי" 


## קישורים חיצוניים

* 

## הערות שוליים

קטגוריה:מוניות
קטגוריה:דגמי מכוניות שהושקו ב-1947
קטגוריה:מכוניות בריטיות
קטגוריה:לונדון: מוניות
קטגוריה:רכבי וולסלי
Sarah Brightman in Concert

**Sarah Brightman in Concert** הוא סיבוב ההופעות השישי של הזמרת-יוצרת האנגלייה שרה ברייטמן. סיבוב ההופעות החל ב-2 באוקטובר 2009, והסתיים ב-31 באוקטובר באותה השנה. סיבוב הופעות זה הוא השני הקצר ביותר של ברייטמן.

סיבוב ההופעות גרף מיליוני דולרים ובעקבות כך, הפך לאחד מסיבובי ההופעות המצליחים ביותר של ברייטמן.

## רשימת השירים
להלן רשימת השירים אשר בוצעו במהלך סיבוב ההופעות:

**מערכה ראשונה**
**פתיחה:** "Sanvean" (קטע כלי)
* "Gothica" / "Fleurs du Mal"
* "Symphony"
* "It's a Beautiful Day" (מכיל אלמנטים מתוך השיר "Un Bel Di Vedremo")

**הפסקה:** "Forbidden Colours" (קטע כלי)
* "What a Wonderful World"
* "Dust in the Wind"
* "Who Wants to Live Forever"
* "Hijo de la Luna"
* "La Luna"

**הפסקה שנייה:** "Sarahbande" (קטע כלי)
* "Anytime, Anywhere"
* "Nella Fantasia"
* "Canto della Terra" (ביחד עם ארקן אקי)
* "Sarai Qui" (ביחד עם ארקן אקי)
* "Nessun dorma"

**מערכה שנייה**
* "Harem"
* "Stranger in Paradise"

**הפסקה שלישית:** "Billitis Générique" (קטע כלי)
* "Scarborough Fair"
* "He Doesn't See Me"
* "A Whiter Shade of Pale"
* "Pasión" (ביחד עם פרננדו לימה)
* "Ave Maria" (ביחד עם פרננדו לימה)
* "Wishing You Were Somehow Here Again"
* "The Phantom of the Opera" (ביחד עם ארקן אקי)
* "Time to Say Goodbye"
**הדרן**
* "Deliver Me"
* "A Question of Honour"

## תאריכי הופעות

## קישורים חיצוניים
* 

## הערות שוליים

קטגוריה:סיבובי הופעות מ-2009
קטגוריה:סיבובי הופעות של שרה ברייטמן
קטגוריה:סיבובי הופעות במקסיקו
המופע המוזיקלי של ג'ק

**המופע המוזיקלי של ג'ק** (באנגלית: **Jack's Big Music Show**) היא סדרת טלוויזיה אמריקאית לילדים. הסדרה שודרה לראשונה ב-12 בספטמבר 2005 ב-Noggin. בישראל הסדרה שודרה לראשונה בשנת 2007 בניקלודיאון ובניק ג'וניור. הסדרה היא בת 2 עונות ו-26 פרקים באורך 22 דקות כל אחד.

## עלילה
בכל פרק, ג'ק וחבריו, מל ומרי, מנגנים מוזיקה שונה במועדון המוזיקלי שלהם ולעיתים קרובות מלווים בבובות אחרות או מוזיקאים אנושיים.

## דמויות ומדבבים
במאי הדיבוב בעברית היה אסף אבידן, ומפיקת הדיבוב הייתה יונית עוזרי מנחם.

## שידור

## קישורים חיצוניים
* 

* 

קטגוריה:ניק ג'וניור: תוכניות וסדרות
קטגוריה:סדרות טלוויזיה אמריקאיות בכיכובן של בובות
קטגוריה:סדרות שצולמו בשיקגו
קטגוריה:סדרות טלוויזיה אמריקאיות שעלו לשידור בשנת 2005
קטגוריה:ניק ג'וניור: תוכניות רכש
Sarah Brightman: In Concert

***Sarah Brightman: In Concert*** (בעברית: **שרה ברייטמן: בהופעה חיה**) הוא אלבום ההופעה השלישי של הזמרת-יוצרת האנגלייה שרה ברייטמן. אלבום ההופעה יצא לאור ב-13 ביולי 2008, בהוצאת חברת התקליטים מנהטן רקורדס. *Sarah Brightman: In Concert* הוקלט במקור בשנת 1998 ובהמשך גם בשנת 2008.

אלבום ההופעה הגיע למקום ה-58 במצעד האלבומים של מקסיקו.

## רשימת רצועות

## מיקומי שיא

## אלבום וידאו

***Sarah Brightman: In Concert*** (בעברית: **שרה ברייטמן: בהופעה חיה**) הוא אלבום הווידאו הראשון של הזמרת-יוצרת האנגלייה שרה ברייטמן. אלבום הווידאו יצא לאור ב-14 ביולי 1998, על ידי חברת התקליטים סוני מיוזיק אנטרטיינמנט. בדומה לאלבום ההופעה, הוא הוקלט בשנת 1998 גם כן.

בברזיל קיבל אלבום הווידאו את תואר אלבום הזהב, על מכירות של כ-25,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

* הופעת השיר Don't Cry for Me Argentina באתר יוטיוב

## הערות שוליים

קטגוריה:אלבומי וידאו מ-1998
קטגוריה:אלבומי הופעה של שרה ברייטמן
קטגוריה:אלבומי וידאו של שרה ברייטמן
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת מנהטן רקורדס
קטגוריה:אלבומי חברת סוני מיוזיק אנטרטיינמנט
Symphony: Pre-Show Music (Orchestral)

****** הוא מארז תקליטורים שהופץ במהדורה מוגבלת של הזמרת-יוצרת האנגלייה שרה ברייטמן. מארז התקליטורים יצא לאור ב-16 בינואר 2008, בהוצאה עצמית. כמו כן, מחולק מארז התקליטורים לשני תקליטורים המכילים שש עשרה רצועות בסך הכול.

מארז התקליטורים יצא בפורמטים שונים ברחבי העולם.

## רקע והוצאה
** מכיל שירים בסגנון הפופ אופראי, המשלבים בתוכם גם את סגנון מוזיקת העולם וסגנון הפופ רוק. לאחר יציאת מארז התקליטורים הזה, הוציאה ברייטמן את אלבומה, ''Symphony'' ואת אלבום חג המולד, *[[A Winter Symphony]]*, אשר קשורים אליו.

בנוסף לכך, הופק מארז התקליטורים על ידי פרנק פיטרסון, שהפיק לברייטמן אלבומים רבים במהלך הקריירה שלה.

## רשימת רצועות

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומים שהופקו על ידי פרנק פיטרסון
קטגוריה:מארזי תקליטורים בהוצאה עצמית
הדג שלי שטן

**הדג שלי שטן** (באנגלית: **My Goldfish Is Evil**, בצרפתית: **Mon Poison Rouge**) היא סדרת קומדיה מונפשת קנדית משנת 2006 שנוצרה על ידי ניקולאס ג'יי בויסרט, בוימה על ידי סטיבן מג'ורי והופקה על ידי "Sardine Productions". הסדרה מספרת על בני, ילד שקיבל מאמו דג זהב במתנה אשר רוצה להשתלט על העולם.

הסדרה הופצה ברחבי העולם על ידי PorchLight Entertainment ושודרה במדינות רבות, ביניהן קנדה, איטליה וישראל. בקנדה הסדרה שודרה בערוץ CBC Television בדיבוב לאנגלית קנדית החל מה-9 בספטמבר 2006 עד ה-15 בדצמבר 2007, ולאחר מכן שודרה בערוץ Télévision de Radio-Canada בדיבוב לצרפתי קובני החל מה-14 בינואר 2007 עד ה-30 במרץ 2008. בישראל הסדרה שודרה לראשונה בדיבוב לעברית בערוץ הילדים ב-7 באפריל 2008. לסדרה הופקו שתי עונות ו-26 פרקים באורך 24 דקות, בישראל הסדרה שודרה כעונה אחת.

החל משנת 2012 זכויות ההפצה של הסדרה בבעלות Cyber Group Studios.

## תקציר העלילה
הסדרה עוקבת אחריו הרפתקאותיו של בני בן ה-11 ודג הזהב שלו, אדמירל בבלס, אשר קיבל מתנה מאמו. אדמירל בבלס הוא דג זהב אינטליגנטי אשר מעוניין להשתלט על העולם, דבר שגורם לו לעיתים קרובות לברוח מהאקווריום שלו בניסיון לעשות את זה. מפני שאמא של בני לא מאמינה לו, בני חייב להציל את העולם בעצמו.

## דמויות
* **בני** - ילד בן 11 בעל דג זהב המנסה להשתלט על העולם. ילד יחיד, עליז ובעל דמיון מפותח.
* **אדמירל בבלס** - דג זהב המעוניין להשתלט על העולם.
* **אמא של בני** - אישה טובה שמרבה להיות במצב רוח טוב. בעלה עזב בטיסה ומטוסו התרסק ולעולם לא נמצא.
* **ניה** - חברה טובה של בני. ילדה חכמה ופופולרית.
* **אלווד** - חברו הטוב ביותר של בני. טוב בספורט והיחיד שמאמין לבני בקשר לדג הזהב שלו.
* **דזמונה** - בריוניות ויריבה של בני מבית הספר.
* **סקופ** - איש עיתונים בשנות ה-80. בעל רגל מעץ ועין זכוכית. משמש כמדריך של בני.

## מדבבים
במאית הדיבוב של הסדרה בעברית הייתה אפי בן ישראל ומפיקת הדיבוב הייתה ענבר שטגר עזרא.

בנוסף דיבבו בגרסה העברית אלון שר, דרור טייכנר, הדר שחף-מעיין ורוברט הניג. בגרסה האנגלית דיבבו גם ריק ג'ונס וג'ון קונסגן.

## הפקה
הסדרה שודרה לראשונה בשנת 2002 בפסטיבל MIPCOM על ידי Sardine Productions. ביוני 2003, CBC Television ו-VRAK.TV רכשו את הסדרה לפיתוח. בפברואר 2004, Super Écran ו-VRAK רשמו על הסדרה באופן רשמי כאשר ממתנים ל-CBC. באותה עת נקבעה הסדרה להפקה באביב 2004, כשהעונה הראשונה תעלה בספטמבר 2005. מאוחר יותר באותו חודש, CBC הפיצו את הסדרה באופן רשמי. במהלך קיץ 2005, דיווחה Sardine שהסדרה תתחיל להיות משודרת באוקטובר, כאשר CBC ו-Ici Radio-Canada Télé יהיו המשדרים.

זכויות ההפצה לסדרה הוענקו בהתחלה ל-S.K.A ביולי 2004. ההפצה הביתית של הסדרה, ניתנה ל-PorchLight Entertainment באפריל 2006. בשנת 2012, Cyber Group Studios רכשה את זכויות הסדרה, וכעת היא המפיצה שלה.

## פרקים
### עונה 1

### עונה 2

## ראו גם
* קיד וקאט

## קישורים חיצוניים
* 

* 

## הערות שוליים

קטגוריה:סדרות הנפשה קנדיות
קטגוריה:סדרות קומדיה קנדיות
קטגוריה:ערוץ הילדים: תוכניות רכש
קטגוריה:תוכניות טלוויזיה שעלו לשידור בשנות ה-2000
דיאן ראדוניץ' (מאמן כדורסל)

**דיאן ראדוניץ**' (במונטנגרית: **Дејан Радоњић**; נולד ב-2 בפברואר 1970 בפודגוריצה) הוא מאמן כדורסל וכדורסלן עבר מונטנגרי, המאמן את קבוצת זניט הרוסית מהליגה המאוחדת של VTB.

## קריירת אימון
ראדוניץ' החל את קריירת האימון שלו בשנת 2005 כמאמן קבוצת בודוצ'נוסט פודגוריצה המונטנגרית. כמאמן בודוצ'נוסט הוא זכה בשש אליפויות מונטנגרו ושישה גביעי מונטנגרו. בנוסף, הוא אימן במשך תקופה קצרה את נבחרת מונטנגרו ב-2011.

בשנת 2013 עזב ראדוניץ' את בודוצ'נוסט ומונה למאמן הכוכב האדום בלגרד. ב-30 ביוני 2015 הוא האריך את חוזהו בכוכב האדום בשנתיים נוספות.

ב-2 באפריל 2018 מונה ראדוניץ' למאמן באיירן מינכן הגרמנית לאחר פיטוריו של אלכסנדר ג'ורג'ביץ'.

בינואר 2026, מונה לאמן את זניט סנקט פטרבורג.
## הישגים כמאמן
***[[בודוצ'נוסט פודגוריצה (כדורסל)|בודוצ'נוסט פודגוריצה]]** :
**אליפות מונטנגרו (2007–2012)
**הגביע המונטנגרי (2007–2012)
***[[הכוכב האדום בלגרד (כדורסל)|הכוכב האדום בלגרד]]** :
**הליגה האדריאטית (2015–2017)
**אליפות סרביה (2015–2017)
**הגביע הסרבי (2014, 2015, 2017)
**מאמן השנה בליגה האדריאטית (2014, 2015)
***[[באיירן מינכן (כדורסל)|באיירן מינכן]]** :
**אליפות הבונדסליגה (2018, 2019)

## קישורים חיצוניים

קטגוריה:כדורסלנים מונטנגרים
קטגוריה:כדורסלני בודוצ'נוסט פודגוריצה
קטגוריה:מאמני כדורסל
קטגוריה:ספורטאים זרים בסרביה
קטגוריה:ספורטאים זרים בגרמניה
קטגוריה:ילידי 1970
יוהנס טינקטוריס

**יוהנס טינקטוריס** (מלטינית: **Johannes Tinctoris**,  1435-1511) היה מלחין ותאורטיקן מהאסכולה הפרנקו-פלמית, בתקופת הרנסאנס במוזיקה.
## קורות חייו
טינקטוריס נולד בניבל , עיירה קטנה בבישופות לייז' אשר במרכז ארצות השפלה. בתחילת דרכוו המוזיקלית למד באורליאן והתפרנס כמנהלה המוזיקלי של מקהלת הילדים בשארטר. וקרים משערים שבתקופה זו הוא נפגש מספר פעמים עם גיום דופאי, שחי בשארטר בסוף חייו. בשנת 1472 עבר טינקטוריס לממלכת כתר אראגון ולחצרו של פרדיננדו הראשון, מלך נאפולי. בנאפולי כיהן טינקטוריס כמורה למוזיקה לאנשי המלוכה והלחין יצירות עבור הכנסייה. ידוע כי טינקטוריס ניגן ולימד נגינה על ריבקה  (כלי ממשפחת הויול) ועל ויואלה , דגם עתיק של גיטרה קלאסית, שהיה נפוץ בדרום אירופה. הוא ככל הנראה גם לקח חלק במסדר גיזת הזהב.

בחיבורו "ליבר דה ארטה קונטרפונקטי" (ספר אמנות הקונטרפונקט) משנת 1477, ציין טינקטוריס כי הסגנון של בני תקופתו: יאקוב אוברכט, יוהנס אוקכם, גיום דופאי, ג'ון דאנסטפל ושאר מלחיני הארס נובה כאלו שראויים להאזנה, ואילו אבד הכלח על מלחיני הארס אנטיקווה, כלומר כל מה שקדם לתקופת חייו.

המידע על שנותיו האחרונות של טינקטוריס הוא חלקי בלבד. ידוע כי טינקטוריס יצא מנאפולי בשנת 1490 למסעות מוזיקליים וחזר בסביבות שנת 1500. לאחר מכן נמצאה עדות על היותו ברומא בשנת 1502, ועל כך שחזר לניבל ולכנסיית סנט גרטרוד . הוא נפטר בניבל בשנת 1511. הוא חיבר בחייו עשרות יצירות (רובן דתיות) ועוד מספר חיבורים תאורטיים, רובם קשורים לתהליך ההלחנה.

## ביבליוגרפיה
*יוהנס טינקטוריס - Liber de arte contrapuncti : ספר הסברים על מרווחים, קונסוננס, דיסוננס והשימוש בהם. כמו כן הוא הזכיר את הימצאותן של קדנצות והשהיות.

## קישורים חיצוניים

* 
## הערות שוליים

קטגוריה:מלחינים מתקופת הרנסאנס
קטגוריה:מלחינים פרנקו-פלמים
קטגוריה:ילידי 1435
קטגוריה:נפטרים ב-1511
לחטוב עצים

**לחטוב עצים** הוא רומן מאת תומאס ברנהרד שפורסם בגרמנית בשנת 1984.

הספר תורגם לעברית בשנת 2017 על ידי רחל בר-חיים הוצאת בבל ובתמיכת המפעל לתרגום ספרות מופת.

## הספר
גיבור העלילה הוא סופר אוסטרי ששהה בגלות ארוכה באנגליה ושב למולדתו. הסופר נפגש עם חבריו מעברו אך חש זרות, ניכור ואף בוז כלפיהם.

דמויות מרכזיות:
* הסופר - הדמות המרכזית שאינה מוזכרת בספר בשמה
* בני הזוג אָוֶורסברגר
* יואנה - אמנית שהתאבדה

חלק מהדמויות בספר זוהו עם דמויות אמתיות בתרבות האוסטרית.
## קישורים חיצוניים
* הספר באתר ידיעות ספרים.
* הפרק הראשון באתר "עברית".
* 

על הספר:
* 
* פרופ' זהר שביט, שיחה על הספר
* 
* 
* ביקורת על הספר באתר הוצאת בבל.
* 

## הערות שוליים

קטגוריה:ספרות אוסטרית
ונסן פוארייה

**ונסן פוארייה** (בצרפתית: **Vincent Poirier**; נולד ב-27 באוקטובר 1993) הוא כדורסלן צרפתי, המשחק בקבוצת אנאדולו אפס מליגת העל הטורקית וביורוליג, בעמדת הסנטר.

## קריירה מקצועית
### צרפת
לאחר מספר שנים בליגות חובבים ונוער צרפתיות, חתם פוארייה בשנת 2013 על חוזה בפריז לבלואה מליגת העל הצרפתית, ממנה הושאל בשנת 2014 לקבוצת הייר-טולון מליגת המשנה הצרפתית (LNB Pro B). בעונת 2015/2016 חזר לשחק עבור פריז לבלואה, ושיחק במקביל גם עבור קבוצת "סנטר פדרל דה באסקטבול" מליגת המשנה. את עונת 2016/2017 סיימה פריז במקום השלישי בליגה הצרפתית – ההישג הגדול בתולדותיה – בין היתר הודות ליכולת מצוינת של פוארייה אשר רשם ממוצעים של 10.7 נקודות ו-7.5 ריבאונדים למשחק.

### סאסקי בסקוניה
ביוני 2017 חתם פוארייה על חוזה בקבוצת סאסקי בסקוניה מליגת העל הספרדית והיורוליג. בעונת 2017/2018 סייע לבסקוניה להעפיל לגמר הליגה הספרדית לראשונה מזה 8 עונות, אך בסדרת הגמר הפסידה הקבוצה מול ריאל מדריד בתוצאה 1–3. בעונת 2018/2019 הוביל פוארייה את שחקני קבוצתו ביורוליג עם 11.9 נקודות בממוצע למשחק, והיה "מלך הריבאונדים" של היורוליג עם ממוצע של 8.3 ריבאונדים למשחק. בסיום אותה עונה, בה הודחה בסקוניה בשלב רבע הגמר, נבחר פוארייה לחמישייה השנייה של העונה ביורוליג.

### בוסטון סלטיקס
לקראת עונת  חתם פוארייה על חוזה בבוסטון סלטיקס מליגת ה-NBA. בעונתו הראשונה עם הסלטיקס מיעט לשחק, ותרם 1.9 נקודות בממוצע למשחק ב-22 המשחקים בהם שותף.

### פילדלפיה 76'
ב-19 בנובמבר 2020 הועבר בטרייד לאוקלהומה סיטי ת'אנדר, וכשבועיים לאחר מכן הועבר בטרייד נוסף לפילדלפיה 76'.

## נבחרת צרפת
בטורניר גביע העולם בכדורסל 2019 זכה פוארייה במדליית הארד כחבר נבחרת צרפת. לאורך הטורניר קלע 5.4 נקודות בממוצע למשחק.

## סטטיסטיקות הקריירה
### ביורוליג

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים צרפתים
קטגוריה:שחקני NBA שלא נבחרו בדראפט
קטגוריה:כדורסלני סאסקי בסקוניה
קטגוריה:כדורסלני בוסטון סלטיקס
קטגוריה:כדורסלני פריז לבלואה
קטגוריה:כדורסלני פילדלפיה 76'
קטגוריה:כדורסלני נבחרת צרפת
קטגוריה:כדורסלנים צרפתים באולימפיאדת טוקיו (2020)
קטגוריה:צרפתים שנולדו ב-1993
המשרת (סרט, 1963)

**המשרת** (באנגלית: **The Servant**) הוא סרט קולנוע בריטי משנת 1963 בבימויו של ג'וזף לוסי עם דירק בוגרד, ג'יימס פוקס, ונדי קרייג ושרה מיילס בתפקידים הראשיים.

התסריט נכתב על ידי הרולד פינטר והוא מבוסס על הנובלה "המשרת" של רובין מוהם  משנת 1948. זאת דרמה פסיכולוגית על שני זוגות אחד מהמעמד הגבוה והשני מהמעמד הנמוך ועל היחסים ביניהם שגורמים לבסוף להיפוך המעמדות שלהם, משרת הופך לאדון.

## תקציר העלילה
טוני (ג'יימס פוקס) הוא אדריכל לונדוני עשיר ומשועמם. הוא רכש בית ופרסם הודעה על משרה פנויה למשרת שיעזור לו בהתקנת הדירה למגורים וישמש לו כמשרת אישי.

לביתו מגיע הוגו בארט (דירק בוגרד) שעושה עליו רושם טוב והוא שוכר אותו. בתחילה מתפקד בארט כמשרת מושלם. הוא מבשל ומגיש לו כל בוקר את ארוחת הבוקר למיטה, דואג לנקיון הבית ולנקיון בגדיו של טוני. הבדלי המעמדות ברורים, טוני הוא המעמד העליון ובארט במעמד התחתון של משרת שחייב להשביע את רצון המעביד לו.

היחסים בין טוני לבארט מתחילים להיסדק כאשר נכנסת לדירה סוזן (ונדי קרייג), חברתו של טוני. היא מתעבת את בארט שנכנס כל פעם לחדר בו נמצאים היא וטוני ומתנהג כאילו הבית הוא שלו.

בארט מבקש אישור מטוני להביא את "אחותו" ורה (שרה מיילס) שתגור איתו ותעזור במשק הבית וטוני מסכים. למעשה ורה היא אהובתו של בארט ומרגע שהיא מגיעה היא מתחילה לעגוב עליו כחלק מהמזימה שלהם להשתלט על המקום. טוני נכנע לה ומקיים איתה יחסים בלי לדעת שזו מזימה של בארט להשתלט עליו.

טוני יוצא עם סוזן לבקר את הוריה. הם חוזרים מוקדם מהצפוי ופוגשים בדיר את בארט ו"אחותו" מתנים אהבה בקול. בארט מודה שוורה היא אהובתו ושניהם מסולקים מהדירה.

טוני נשאר לבד בדירה ומתחיל להזניח אותה. הוא פוגש בפאב את בארט וזה מספר לו על כך שוורה ברחה ממנו ולקחה את כל כספו וכי הוא מבקש הזדמנות שנייה לשרת את טוני. טוני מסכים אבל הפעם משנה בארט את התנהגותו והופך חוצפן כלפי טוני. הוא מרבה להגיש לטוני משקאות אלכוהוליים וטוני מאבד את שליטתו. כעת בארט מחזיר את ורה ושניהם הופכים לשליטי המקום בעוד שסוזן מגורשת וטוני שקוע באלכוהול ומתנהג כמשרת.

## פרסים
* דירק בוגרד זכה בפרס באפט"א לשחקן הטוב ביותר בתפקיד ראשי.
* ג'יימס פוקס זכה בפרס באפט"א לשחקן החדש המבטיח ביותר.
* דאלאס סלוקומב זכה בפרס באפט"א לצילום הטוב ביותר.
* ג'וזף לוסי היה מועמד לפרס באפט"א לסרט הטוב ביותר.
* שרה מיילס הייתה מועמדת לפרס באפט"א לשחקנית הטובה ביותר בתפקיד ראשי.
* ונדי קרייג הייתה מועמדת לפרס באפט"א לשחקנית הדשה המבטיחה ביותר.
* הרולד פינטר היה מועמד לפרס באפט"א לתסריט הטוב ביותר.

## קישורים חיצוניים

* קדימון להמשרת, 1963, באתר יוטיוב
* 
* 
* 

קטגוריה:סרטי 1963
קטגוריה:סרטי דרמה בריטיים
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי ספרים
קטגוריה:סרטי ג'וזף לוסי
הפנימייה

**הפנימייה** הוא סרט דרמה ישראלי משנת 1983 בבימויו של יעוד לבנון.

## צילום והפקה
את הסרט יזמו במאי הקולנוע יעוד לבנון, המוזיקאי רוני בראון (שהיה באותה עת סמנכ"ל חברת תקליטי סי בי אס) ויצחק גינזברג, רעיונאי ותסריטאי במשרד פרסום. השלושה היו שותפים לחדר כשלמדו בפנימיית כפר הילדים והנוער ויצו קנדה הדסים, ובעת מפגש ביניהם עלה הרעיון להפיק סרט המשחזר את הווי הנעורים שלהם בפנימייה. לבנון ביים את הסרט, בראון הלחין את המוזיקה וגינזברג כתב את התסריט. הסרט צולם בהדסים בקיץ 1983. הסרט יצא לאקרנים בסוף יולי 1983.

## עלילה
גיבורת הסיפור היא נילי (סמדר קילצ'ינסקי), תלמידה חדשה בפנימייה שהגיעה מחו"ל וכובשת מייד את לב כל הבנים. היא מפלרטטת עם המדריך החתיך (שמואל וילוז'ני). במקביל דן (בן לוין), נער מופנם, מתאהב בה ונקלע לעימות עם מלך הכיתה (אלון אבוטבול). העלילה גם כוללת שורה של מעשי קונדס שמבצעים התלמידים, טקס חניכה לתלמידים החדשים וגניבת שאלוני בחינות.

## שחקנים

## פסקול

## קישורים חיצוניים

* 
**ביקורות**
* 

## הערות שוליים

קטגוריה:סרטי 1983
קטגוריה:סרטי דרמה ישראליים
קטגוריה:סרטים ישראליים משנת 1983
קטגוריה:סרטי יעוד לבנון
בריאן גליסון

**בריאן גליסון** (באנגלית: **Brian Gleeson**; נולד ב-14 בנובמבר 1987) הוא שחקן אירי. ב-2011 היה גליסון מועמד לפרס הקולנוע והטלוויזיה האירי לשחקן המשנה הטוב ביותר על הופעתו בסדרה "Love/Hate".

## ביוגרפיה
גליסון נולד בדבלין. הוא בנם של השחקן ברנדן גליסון ואשתו מרי (ולדון), ואח של השחקן דונל גליסון ושל הסופר רורי גליסון. הוא גדל במאלהייד שבדבלין. בילדותו הופיע גליסון בהצגות בית הספר, ואחר כך הצטרף לתיאטרון לנוער Gaiety's Youth Theatre Company.

גליסון החל לשחק ב-2006, תחילה לצדו של אביו בסרט "מראה כפולה" בבימויו של ג'ון בורמן. ב-2010 הופיע גליסון בתפקיד יואי בעונה הראשונה של הסדרה "Love/Hate" והיה מועמד לפרס הקולנוע והטלוויזיה האיריים בקטגוריית שחקן המשנה הטוב ביותר בטלוויזיה. עוד הופיע בסרט ההוליוודי "The Eagle". ב-2012 שיחק גליסון בסרט "שלגייה והצייד" שהיה מועמד לפרס אוסקר. ב-2014 שיחק בתפקיד הראשי בסרט "Standby" לצדה של ג'סיקה פארה. באותה שנה השתתף בסרט "Tiger Raid" המבוסס על מלחמת עיראק. הסרט יצא לאקרנים ב-2016. יחד עם אביו ברנדן ואחיו דונל שיחק גילסון במחזה "The Walworth Farce" מאת אנדה וולש שהוצג ב-2015.

ב-2016 כיכב גליסון בתפקיד ראשי בסדרת הדרמה האירית Rebellion (מרד) שמבוססת על מרידת חג הפסחא. שם גילם מורד וחבר בארגון גרילה סוציאליסטי בשם ג'ימי מהון לו אח בשם ארתור (בארי וורד) המגויס לצבא הבריטי במסגרת מלחמת העולם הראשונה ובנוסף לכך אהובה בשם אליזבת' באטלר (צ'ארלי מרפי). בטאלר, המעורבת גם היא במרד, היא בת להורים אמידים ומוערכים על ידי הממשל אשר מתנגדים לקשר ביניהם ובשל כך פועלים לחתן אותה עם גבר במעמדה.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:אירים שנולדו ב-1987
רן בר-זיק

**רן בר-זיק** (נולד ב-16 בספטמבר 1977) הוא עיתונאי טכנולוגיה ב'הארץ', האקר לבן, בלוגר טכנולוגי ומתכנת, הידוע בעיקר בשל פרצות וחולשות אבטחה שהוא מפרסם ובפעילותו למען אבטחת מידע, אינטרנט חופשי ופרטיות. מכהן כמרצה בחוג למדעי המחשב של הקריה האקדמית אונו.

## קריירה

בשנת 1996 הקים רן בר-זיק את אתר האינטרנט נומנור, שהיה הבסיס לקהילת טולקין הישראלית, שבר-זיק היה ממוביליה במשך כעשרים שנה.

ב-2008 הקים את הבלוג "אינטרנט ישראל" בו הוא מפרסם מאמרים ומדריכים בנושא טכנולוגיות וטכניקות חדשות בתחום פיתוח האינטרנט לצד גילויים על פרצות אבטחה וחולשות אבטחה שהוא מגלה באתרים ובמערכות. במקביל לעבודתו כארכיטקט תוכנה בסייברארק, משמש מ-2017 כעיתונאי טכנולוגיה במדור קפטן אינטרנט של ׳דה מרקר׳.

### חשיפות בולטות
בין פרסומיו המרכזיים, חשיפת פרצות וחולשות שהתגלו במערכת התעודות הביומטריות במשרד הפנים, באתר קרנות השוטרים, במערכת הפריימריז של הליכוד, באתר זאפ ובאתרי עיריית חיפה ורחובות. בנוסף, בר-זיק אחראי לגילוי פרצות בחברות רב-לאומיות, בהן חשיפת הליקוי שאפשר לתוקף להפעיל מצלמה בדפדפן כרום ופרצה שאפשרה לחטוף חשבונות וואטסאפ. ב-2018 חשף רשת פרופילים מזויפים שהייתה קשורה לשר לשעבר משה בוגי יעלון והראשונה שנחשפה בהקשר של פוליטיקאי ישראלי. בר-זיק פרסם מספר חורי אבטחה שהתגלו במערכות של פייסבוק, וכן מרבה לבקר את החברה בתקשורת.

ב-2018 חשף פרצת אבטחה של "קרנות השוטרים" באמצעותה מנהלי רשת מכירת הסמים טלגראס יכלו לזהות שוטרים סמויים.

ב-2020 חשף דליפת אבטחה של תוכנת ״אלקטור״ שחשפה את פנקס הבוחרים.

ב-2022 חשף דליפת אבטחה של מערכת ניהול הבחירות של אתר ש״ס שגם היא חשפה את פנקס הבוחרים.

### פעילות חברתית
ב-2018 הוביל את המאבק כנגד חוק סינון האתרים של חבר הכנסת מיקי זוהר ופרסם סדרת מאמרים ב'הארץ', ב'ישראל היום' וטור דעה ששודר בכאן דיגיטל. שיאו של המאבק היה פניה של בר-זיק באמצעות הטוויטר לחברי כנסת על מנת שיסירו את חתימתם מהחוק. חברי הכנסת איתן כבל, רועי פולקמן, עליזה לביא, מירב בן-ארי נענו לבר-זיק והסירו את חתימתם מטיוטת החוק והוא נמשך מוועדת הכלכלה של הכנסת.

### בתקשורת
בנוסף לעבודתו העיתונאית ב'הארץ', בר-זיק משמש כפרשן לענייני טכנולוגיה ב-Next עם דרור גלוברמן וב'חי בלילה' עם נדב בורנשטיין ויש לו פינה טכנולוגית שבועית בתוכנית הכלכלית של 102FM. בר-זיק אף משתתף לעיתים קרובות בפודקאסט "סייברסייבר" יחד עם נעם רותם ועידו קינן.

ב-2018 בר-זיק העיד כעד טכני במשפט של מזבלה כנגד פייסבוק ישראל. לאחר שעדותו הוגשה, פייסבוק הציעה לבר-זיק עבודה. דבר שגרר ביקורת רבה כלפי החברה.

## ספרים ופרסומים
ב-2019 הוציא את "ללמוד ג'אווהסקריפט בעברית" בהוצאת החוג למדעי המחשב הקריה האקדמית אונו. ספר לימוד לשפת ג'אווהסקריפט שיצא לאור באמצעות מימון המונים באתר הדסטארט וגייס למעלה מ-280 אלף ש"ח. בהמשך, כתב ספרי לימוד גם ל-Node.js, React, MySQL, ול-jQuery.

נשוי ואב לארבעה. תושב פתח תקווה.

## קישורים חיצוניים

* 
*
* בלוג "אינטרנט ישראל" של רן בר-זיק
*ספרי הפיתוח שכתב, באתר "ללמוד תכנות בעברית"
*עידן ארץ, ראיון עם רן בר-זיק על תעשיית ההייטק, בערוץ היו טיוב של עידן ארץ
* (תמלול הפרק)

## הערות שוליים

קטגוריה:בלוגרים ישראלים
קטגוריה:מתכנתים ישראלים
קטגוריה:סגל הארץ
קטגוריה:בוגרי תיכון שז"ר (בת ים)
קטגוריה:סגל הקריה האקדמית אונו
קטגוריה:מומחי אבטחת מידע ישראלים
קטגוריה:פעילים חברתיים ישראלים
קטגוריה:פעילי אינטרנט ישראלים
קטגוריה:ישראלים שנולדו ב-1977
ריילי 1.5

**ריילי 1.5** (באנגלית: **Riley One-Point-Five**) היא מכונית משפחתית מתוצרת יצרנית הרכב הבריטית **Riley Motor**  חברת בת של  British Motor Corporation אשר יוצרה בין השנים 1957 – 1965 בבריטניה.

באותן שנים, יצרנית הרכב **Wolseley Motors**  חברת בת של  British Motor Corporation ייצרה דגם כמעט זהה שהיה קרוי **Wolseley 1500**. הדגם יוצר בבריטניה ובאוסטרליה.

בין השנים 1958 – 1959 תאגיד הרכב האוסטרלי **British Motor Corporation (Australia)**  (שהוקמה באוסטרליה בשנת 1954 על ידי מיזוג חברת "אוסטין מוטור (אוסטרליה)" ו-"Nuffield (Australia) Pty Ltd") ייצרה באוסטרליה את דגם ה-"Wolseley 1500". בסיום יצור דגם "וולסלי 1500" ייצר התאגיד "Motor Corporation (Australia)" דגמים כמעט זהים שהיו קרויים **Morris Major**  ו-**Austin Lancer**.

## "ריילי 1.5", "וולסלי 1500"

* דגם "וולסלי 1500" הוצג לראשונה באפריל 1957.
* דגם "ריילי 1.5" הוצג לראשונה בנובמבר 1957.
* 4 דלתות.
* 4-5 נוסעים.
* מנוע קדמי.
* מנוע בנזין.
* המתלים, מערכת ההיגוי ולוח מחוונים נלקחו מדגם ה"מוריס מיינור".

### הבדלים בין 2 הדגמים
* דגם "וולסלי 1500" היה פחות מאובזר מדגם "ריילי 1.5".
* שתי המכוניות קיבלו לוח מחוונים מעץ. בעוד שלדגם ה"ריילי 1.5" הייתה השלמה מלאה של מדדים (טכומטר, טמפרטורה / שמן / דלק) שהונחו ישירות מול הנהג, בדגם ה-"וולסלי 1500" הסתפקו רק במד המהירות ומודדי הסקה / שמן / דלק, שהונחו ב מרכז לוח המחוונים.
* "ריילי 1.5" צוידה במושבי עור.
* בדגם "ריילי 1.5" הורכבו 2 מאיידים.
* בדגם "וולסלי 1500" הורכב 1 מאייד
* הפאנל הקדמי והסבכה נראים דומים בשתי המכוניות, אך היו שונים.
* מחיר היחידה של דגם "וולסלי 1500" עמד על 758 לירה שטרלינג (כולל מיסוי, שנת 1957 בבריטניה).
* מחיר היחידה של דגם "ריילי 1.5" עמד על 815 שטרלינג (כולל מיסוי, שנת 1957 בבריטניה).

### סדרות
* סדרה ראשונה - יוצרה משנת 1957.
* סדרה שנייה - יוצרה משנת 1961.
* סדרה שלישית - יוצרה משנת 1961.

### תאוצות
* תאוצה 0–97 קמ"ש היא 24.8 שניות (דגם "וולסלי 1500").
* תאוצה 0–97 קמ"ש היא 18.9 שניות (דגם "ריילי 1.5").

## תמונות

קובץ:1959 Riley 1.5.jpg | "ריילי 1.5", שנת 1959
קובץ:1959 Riley One-Point-Five sedan (20592534153).jpg | "ריילי 1.5", שנת 1959
קובץ:1958 Riley One-Point-Five Rear.jpg | "ריילי 1.5", שנת 1958
קובץ: 1958 Riley One-Point-Five Front.jpg| "ריילי 1.5", שנת 1958
קובץ: Vintage car at the Wirral Bus & Tram Show - DSC03325.JPG| "ריילי 1.5"
קובץ: Riley 1.5 LHD Dashboard.jpg| "ריילי 1.5", שנת 1959 - מבט ללוח מחוונים
קובץ:Riley One Point Five (1965) - 15701337769.jpg | "ריילי 1.5", שנת 1965
קובץ:Riley One point Five Series III (1962) - 15383770074.jpg | "ריילי 1.5", שנת 1962

## ראו גם
* ריילי MPH
* ריילי 12/6
* ריילי 12/4

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1957
קטגוריה:מכוניות בריטיות
קטגוריה:כלי רכב המיוצרים באוסטרליה
קטגוריה:רכבי וולסלי
1.5
קטגוריה:רכבי BMC
ג'ונה פרטי

**ג'ונה פרטי** (באנגלית: **Jonah Peretti**; נולד ב-1 בינואר 1974) הוא יזם אינטרנט יהודי-אמריקאי. הוא מייסד ומנכ"ל אתר האינטרנט "BuzzFeed", מייסד העיתון המקוון ואתר החדשות ה"הפינגטון פוסט" ומפתח ומתכנת המנגנון "Reblogging" , המנגנון ברשתות החברתיות המאפשר למשתמשים לפרסם מחדש את תוכן הפוסט של משתמש אחר, עם אינדיקציה לכך שמקור הפוסט הוא משתמש אחר.

## קורות חיים
פרטי נולד באוקלנד שבקליפורניה לאמא יהודיה שעבדה כמורה, ולאבא ממוצא אנגלי ואיטלקי שעבד כסנגור פלילי.

הוא למד בתיכון "The College Preparatory School", ולאחר מכן למד באוניברסיטת קליפורניה בסנטה קרוז, שם קיבל בשנת 1996 תואר ראשון במדעי איכות הסביבה. הוא למד מדעי המחשב ב-"Isidore Newman School". הוא עשה את התואר המתקדם שלו במעבדת הטכנולוגיה של MIT.

כשלמד ב-MIT, שלח מייל ובו בקשה מחברת נייקי להדפסת נעליים בהזמנה אישית שעליהן הכיתוב "סווטשופ". תחלופת המיילים בינו לבין החברה הפכה לוויראלית.

## קריירה
בשנים 2001–2003 הקים פרטי שני אתרים שבהם התחזה לאחרים: באתר הראשון הוא התחזה לאיש עסקים שניסה להתחרות באפליקציית היכרויות שפרטי יצר, ובשני התחזה לג'ון לוט, עורך דין אמריקאי שפרטי לא הסכים עם דעותיו. בהסדר משפטי בשנת 2005 הסכימו הצדדים להסיר את התביעה באם פרטי יתנצל.

במאי 2005 הקים את העיתון המקוון ואתר הבלוגים "הפינגטון פוסט", יחד עם קנת' לרר, אנדרו ברייטברט ואריאנה הפינגטון. הוא עזב את האתר בשנת 2011, לאחר שחברת התקשורת "אמריקה און ליין" קנתה את האתר תמורת 315 מיליון דולר.

בנובמבר 2006 ייסד את חברת התקשורת "BuzzFeed", ולאחר שעזב את ההפינגטון פוסט, עבר לעבוד בחברה באופן מלא. למרות שעניינו של האתר הוא בעיקר לעקוב אחרי תופעות רשת, האתר היה הראשון לפרסם כי ג'ון מקיין תומך במיט רומני בבחירות המקדימות לנשיאות ארצות הברית במפלגה הרפובליקנית 2012. בשנת 2013 גייס האתר יותר מ-35 מיליון דולר ממשקיעים. באוגוסט 2014 גייס האתר 50 מיליון דולר מהקרן הון סיכון אנדריסן הורוביץ, שהעריכה את שווי האתר בכמיליארד דולר.

באפריל 2018, יצר פרטי ביחד עם הבמאי והקומיקאי ג'ורדן פיל סימולציית דיפ-פייק ויראלית של אובמה בה הוא מסביר על הסכנה של פייק ניוז.

ב-2019 הודיע לעובדי חברת "BuzzFeed" כי החברה תקצץ 15% בכח העבודה הכולל שלה.

## חיים אישיים
פרטי נשוי לבלוגרית אנדראה הרנר. לשניים תאומים בנים.

אחותו היא השחקנית והקומיקאית צ'לסי פרטי.

## קישורים חיצוניים

* ג'ונה פרטי באתר BuzzFeed

## הערות שוליים

קטגוריה:פעילי אינטרנט יהודים
קטגוריה:פעילי אינטרנט אמריקאים
קטגוריה:אמריקאים ממוצא איטלקי
קטגוריה:אמריקאים ממוצא אנגלי
קטגוריה:יזמים יהודים אמריקאים
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת קליפורניה בסנטה קרוז
קטגוריה:אמריקאים שנולדו ב-1974
ליליאן סן-פייר

**ליליאן סן-פייר** (בצרפתית: **Liliane Saint-Pierre**; נולדה ב-18 בדצמבר 1948) היא זמרת בלגית.

## ביוגרפיה
סן-פייר נולדה בפלנדריה.

היא החלה את הקריירה המוזיקלית שלה בשנות השישים בהיותה ילדה. אחד מלהיטיה הראשונים הוא השיר "We gotta stop".

היא הופיעה תחילה בשם "ליליאן" בלבד, היא החלה לשתף פעולה עם קלוד פרנסואה ועל מנת לקדם את הקריירה שלה בצרפת הוא הציע להוסיף את שם הבמה "סן-פייר", הוא הפיק עבורה מספר שירים, שזכו להצלחה בצרפת ובבלגיה.

שיתוף הפעולה בין פרנסואה לסן-פייר נפסק לאחר מחלוקת וחוסר הסכמה בינו לבין המנהל שלה.

היא ייצגה את בלגיה באירוויזיון 1987 בו בלגיה הייתה המדינה המארחת, עם השיר "Soldiers of Love". היא סיימה במקום ה-11.

לפני כן ניסתה פעמיים להשתתף באירוויזיון: ב-1978 השתתפה בגמר הלאומי של לוקסמבורג, וב-1981 השתתפה בגמר הלאומי הבלגי.

ב-1999 שפטה בתחרות לבחירת נציג בלגיה לאירוויזיון.

ב-2005 הייתה שופטת בעונה הראשונה של הגרסה הבלגית של X Factor.

## קישורים חיצוניים

* 

קטגוריה:זמרות בלגיות
קטגוריה:זמרות פופ בלגיות
קטגוריה:משתתפי אירוויזיון 1987
קטגוריה:נציגי בלגיה באירוויזיון
קטגוריה:ילידות 1948
קטגוריה:בלגים שנולדו ב-1948
וולסלי 15/50

**וולסלי 15/50** (באנגלית: **Wolseley 15/50**) היא מכונית משפחתית גדולה מתוצרת **Wolseley Motors**  בבעלות קונצרן הרכב הבריטי **[[British Motor Corporation]]** אשר יוצרה בין השנים 1956 – 1958 בבריטניה.

## מאפיינים
* יוצרו 12,352 יחידות.
* 4 דלתות.
* 5 נוסעים.
* מנוע קדמי - אורכי.
* מנוע בנזין.
* סוג הנעה: הנעה אחורית.
* מנוע קירור מים.
* יחס כוח למשקל: 47.16 כ"ס ל-1,000 ק"ג.
* תאוצה בין 0–80 קמ"ש היא 17.2 שניות.
* תאוצה בין 0–97 קמ"ש היא 26.7 שניות.

## תמונות

קובץ:Nationale oldtimerdag Zandvoort 2010, 1957 WOLSELEY 15-50, VT-51-12 pic1.JPG | "וולסלי 15/50", שנת 1957
קובץ:Nationale oldtimerdag Zandvoort 2010, 1957 WOLSELEY 15-50, VT-51-12 pic2.JPG | "וולסלי 15/50", שנת 1957
קובץ:Wolseley 15-50 (1958).jpg | "וולסלי 15/50", שנת 1958
קובץ:Wolseley 15-50 (1958) - 9185659987.jpg | "וולסלי 15/50", שנת 1958
קובץ:Wolseley fifteen fifty first registered October 1957 1489cc at Knebworth.jpg | "וולסלי 15/50", שנת 1957
קובץ:Wolseley 1550.jpg | "וולסלי 15/50"
קובץ:Wolseley Fifteen Fifty (15-50) 1956-58 (18152975024).jpg | "וולסלי 15/50"
קובץ:Woodhorn Classic Car Show 2013 (9296050094).jpg | "וולסלי 15/50"


## ראו גם
* וולסלי 4/44
* וולסלי 24/80
* וולסלי 6/99

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-1956
קטגוריה:מכוניות בריטיות
15/50
קטגוריה:רכבי BMC
יחסי דרום סודאן – סודאן

**יחסי דרום סודאן–סודאן** הם יחסים דיפלומטיים דו-צדדיים בין **[[דרום סודאן|הרפובליקה של דרום סודאן]]** לבין **[[סודאן|הרפובליקה של סודאן]]**. שתי המדינות חולקות גבול מדיני שאורכו 2,158 קילומטרים.

## היסטוריה
בשנת 1955 פרצה בסודאן מלחמת אזרחים בין הדרום הנוצרי לצפון המוסלמי. המלחמה נמשכה 17 שנים והסתיימה עם חתימת הסכם אדיס אבבה . בהסכם נקבע כי ח'רטום מבטיחה ליצור אוטונומיה באזור דרום המדינה, כמו גם הקמת צבא בו יהיו מספר שווה של קצינים בצפון ובדרום. ערבית הוכרה כשפה הרשמית היחידה בסודאן, ואנגלית קיבלה מעמד של שפה רשמית בדרום המדינה. בשנת 1983 פרצה מלחמת האזרחים הסודאנית השנייה, העמים הלא-ערבים בדרום המדינה התקוממו בגלל אי הסכמה עם מדיניות האסלאמיזציה אותה נקט נשיא סודאן, ג'עפר נומיירי. האוטונומיה של דרום סודאן חוסלה וזה היה כרוך במחאה על האוכלוסייה המקומית ועל הקמת הצבא העממי לשחרור סודאן שהחל להילחם למען עצמאות האזור. על פי הערכות שונות, בין 1.5 ל-2 מיליון תושבים בדרום סודאן מתו במלחמת האזרחים, כ-4 מיליון תושבים הפכו לפליטים. בינואר 2005 חתמו צדדי הסכסוך על הסכם נאיבאשה בקניה, לסיום הסכסוך. על פי ההסכם, סודאן התחייבה לערוך משאל עם לעצמאות בדרום סודאן, ואם תצליח, להכיר בעצמאות שטח זה. משאל העם נערך בינואר 2011, כמעט 99% מתושבי דרום סודאן הצביעו בעצמאות מח'רטום.

היחסים בין המדינות החלו רשמית ב-9 ביולי 2011, מיד לאחר שהממשלה בח'רטום הכירה בעצמאות השטחים הדרומיים. עם זאת, המלחמה בין הצפון לדרום, שהובילה לחלוקת סודאן, התחדשה עד מהרה. הסכסוך נגרם על ידי שטחי גבול עתירי נפט, כמו גם מחלוקות על תשלום מעבר נפט מדרום סודאן הנושא באמצעות שטחה של סודאן, שם מתרכז זיקוק נפט. במהלך המלחמה מתו כ-1,500 איש משני הצדדים, רובם תושבי דרום סודאן. ישנה בעיה בין המדינות בתיחום הגבול: מחוז אביי בווראבה, בקורדופן הדרומית ואזור קפיה קומי בדרום דארפור הם שטחים שנויים במחלוקת.

באוגוסט 2012 הסכימו המדינות לסיים את הסכסוך באמצעות קביעת אגרות עבור מעבר חומרי גלם. באמצעות תיווך האיחוד האפריקאי, אורגן בסוף ספטמבר אזור מפורז בין סודאן לדרום סודאן.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מונטנגרו–קוסובו

**יחסי מונטנגרו–קוסובו** הם יחסי החוץ בין קוסובו למונטנגרו. למונטנגרו יש גבול ארוך באורך 78.6 ק"מ עם קוסובו. והיא הייתה המדינה ה-49 שהכירה בעצמאותה של קוסובו.

## הכרה מונטנגרית בקוסובו
קוסובו הכריזה על עצמאותה מסרביה ב-17 בפברואר 2008 ומונטנגרו הכירה בה ב-9 באוקטובר 2008.

לפני ההכרה, ב-24 ביוני, אמר ראש הממשלה מילו ג'וקאנוביץ':  "הרבה מדינות חברות חשובות באיחוד האירופי והקהילה הבינלאומית כולה כבר הכירו בקוסובו, ולכן אני לא מאמין שאף אדם רציני היה רוצה שגלגל ההיסטוריה יחזור. אנו פועלים בזהירות משתי סיבות. הראשונה היא שאנחנו שכנים של קוסובו וסרביה, ולכן עלינו לעזור ולא להזין דלק לאש על ידי ביצוע מהלכים. השנייה היא שאנחנו עצמנו עצמאיים רק שנתיים, והגענו לעצמאות זו על ידי השארת האיחוד עם סרביה. העצמאות שלנו הותירה כמה טראומות ביחסי מונטנגרו–סרביה."  שלושה ימים לאחר מכן אמר גורם בכיר במפלגת ה-DPS השלטת כי ההכרה בקוסובו "אינה כרגע על סדר היום בסדר העדיפויות הלאומי." ב-7 ביולי 2008 אמר שר החוץ המונטנגרי לתקשורת בפודגוריצה כי ממשלתו תכיר בעצמאות קוסובו. עם זאת, הוא לא אמר מתי הממשלה תודיע הודעה כזו. כששאל האם זה יהיה במוקדם או במאוחר הוא השיב: "לא אני ואף אחד אחר לא יכולים להגיד ברגע זה. זה יקרה ברגע שנסיים כי זה הטוב ביותר מבחינה פוליטית עבור מונטנגרו." עם זאת, ב-15 ביולי, בריאיון לתחנת רדיו רוסית, אמר ראש הממשלה יוקאנוביץ' כי אומתו טרם נקטה עמדה בנושא הכרה, והוסיף כי "איפוק" זה נגרם על ידי הצורך לתרום, כשכנה, ליציבות באזור ושיפור היחסים עם סרביה.

## יחסים עכשוויים
ב-2 בדצמבר 2009 אמר סגן ראש ממשלת מונטנגרו, סווטוזר מרוביץ' כי אין מכשולים עבור מונטנגרו לכונן יחסים דיפלומטיים עם קוסובו. הוא גם אמר שמונטנגרו מונה כעשרת אלפים עקורים מקוסובו, אשר אלף מהם מעוניינים לחזור לעיירות מגוריהם, ועל ממשלות קוסובו ומונטנגרו לפתור את הבעיה.

ב-15 בינואר 2010, מונטנגרו וקוסובו כוננו רשמית יחסים דיפלומטיים.

תנועות רבות הגיעו מקוסובו וממקומות אחרים להחלפת שגרירויות כדי להראות רשמית את ההכרזה ההדדית של קשרים דיפלומטיים, אולם הנשיא פיליפ וויאנוביץ' דחה כל העת את האפשרות הזו, בהצהיר על מעמדו של המיעוט המונטנגרי בקוסובו ושובם של הפליטים הלא-אלבנים שגורשו כתנאי מוקדם, מאז ההכרה בשנת 2008.

ב-31 במאי 2012 הצהירה מונטנגרו על פתיחת שגרירות בקוסובו, בה נאמר כי "יחסים טובים עם שכנים ופיתוח שיתוף פעולה אזורי מייצגים מטרה מתמשכת, מעוררים את ההתקדמות במדינות האזור בכל הנוגע לשילוב האיחוד האירופי והיורו-אטלנטי, ומגבירים את היציבות באזור כולו."

ב-30 ביולי 2013, מונטנגרו פתחה רשמית שגרירות בפרישטינה, כאשר מונה רדובן מילג'ניץ' לשגריר בקוסובו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
וולסלי 15/60

דגמי **וולסלי 15/60** ו-**וולסלי 16/60** (באנגלית: **Wolseley 15/60**, **Wolseley 16/60**) הם מכוניות משפחתיות גדולות מתוצרת **Wolseley Motors**  בבעלות קונצרן הרכב הבריטי **[[British Motor Corporation]]**   אשר יוצרו בין השנים 1958 – 1971 בבריטניה ובאוסטרליה.

דגם **וולסלי 15/60** יוצר בין השנים 1958–1961.

דגם **וולסלי 16/60** יוצר בין השנים 1961–1971.

## "וולסלי 15/60", "וולסלי 16/60"
* יוצרו 24,579 יחידות (דגם "וולסלי 15/60").
* יוצרו 63,082 יחידות (דגם "וולסלי 16/60").
* 4 דלתות.
* 5 נוסעים.
* מנוע קדמי - אורכי.
* מנוע בנזין.
* סוג הנעה: הנעה אחורית.
* מנוע קירור מים.
* מאייד יחיד מתוצרת "SU carburettor" .
* קיבולת מכל דלק - 45 ליטר (דגם "וולסלי 15/60").
* יחס כוח למשקל: 48.82 כ"ס ל-1,000 ק"ג.
* תאוצה בין 0–97 קמ"ש היא 25.6 שניות (דגם "וולסלי 15/60").
* תאוצה בין 0–97 קמ"ש היא 21.4 שניות (דגם "וולסלי 16/60").

## תמונות

קובץ:Wolseley (516626768).jpg
קובץ:1961 Wolseley 15-60 (21697717729).jpg
קובץ:1961 Wolseley 15-60 (21696459450).jpg
קובץ:Wolseley 15 60 1961 Castle Hedingham 2008.JPG



קובץ:Wolseley 16-60 tail.jpg
קובץ:Wolseley 16-60 head.jpg
קובץ:Wolseley 16-60 (1968) (35456290991).jpg
קובץ:Wolseley 16-60 front.jpg


## ראו גם
* וולסלי 4/44
* וולסלי 24/80
* וולסלי 6/99
* וולסלי 15/50

## קישורים חיצוניים

* 
* 
* וולסלי 16/60 - תמונה (flickr.com/photos)

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-1958
קטגוריה:מכוניות בריטיות
קטגוריה:כלי רכב המיוצרים באוסטרליה
15/60
קטגוריה:רכבי BMC
יחסי הממלכה המאוחדת – מונטנגרו

**יחסי הממלכה המאוחדת–מונטנגרו**, או **יחסי בריטניה–מונטנגרו**, הם יחסי החוץ בין מונטנגרו לבריטניה.

## היסטוריה
[ימין|ממוזער| שגרירות בריטניה לשעבר ב[צטיניה]]
בשנת 1878 בריטניה הכירה בנסיכות מונטנגרו כמדינה עצמאית וריבונית על ידי קונגרס ברלין. באותה תקופה בריטניה שמרה על שגרירות בבירת המלוכה, צטיניה. שגרירות בריטניה לשעבר בצטיניה עדיין עומדת כיום והיא כיום בית האקדמיה למוזיקה באוניברסיטת מונטנגרו.

לאחר פירוק סרביה ומונטנגרו, בריטניה הכירה במונטנגרו כמדינה עצמאית וכוננה יחסים דיפלומטיים ב-13 ביוני 2006. בריטניה שדרגה אז את המשרד הבריטי בפודגוריצה. הדוכס מיורק ביקר במונטנגרו כדי לפתוח רשמית את השגרירות הבריטית החדשה בפודגוריצה במרץ 2009.

מונטנגרו פתחה שגרירות בלונדון בספטמבר 2007 (שגרירות סרביה ומונטנגרו לשעבר בלונדון הפכה לשגרירות סרביה ב-5 ביוני 2006).

## יחסי תרבות
[ממוזער| שר החוץ הבריטי [ויליאם הייג נפגש עם ראש ממשלת מונטנגרו איגור לוקשיץ' בלונדון באוקטובר 2013.]]
המועצה הבריטית פועלת בפודגוריצה מאז 1994, והיא ממוקמת בשיתוף עם השגרירות. המועצה הבריטית במונטנגרו מטפחת יחסי תרבות בין בריטניה ומונטנגרו באמצעות עבודות הפרויקט שלה בתחומי החינוך, התעשיות היצירתיות, הממשל והשפה האנגלית, וכן באמצעות תחזוקה ופיתוח רשתות עם ארגונים ממשלתיים, לא ממשלתיים ובינלאומיים באופן מקומי.

מפקד בריטניה ב-2001 רשם 31,244 אנשים שנולדו במדינת סרביה ומונטנגרו לשעבר, שהם כיום המדינות העצמאיות של סרביה ומונטנגרו.

## פוליטיקה
בריטניה תומכת בתוקף בחברות מונטנגרו באיחוד האירופי ובנאט"ו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרביס אליסון

**פרביס אליסון** (באנגלית: **Pervis Ellison**; נולד ב-3 באפריל 1967) הוא כדורסלן עבר אמריקאי, אשר שיחק בליגת ה-NBA בין השנים 1989–2000. נלקח בבחירה הראשונה של דראפט 1989 לאחר שהוביל את אוניברסיטת לואיוויל לזכייה בטורניר אליפות המכללות. ממוצעיו הכוללים לאורך הקריירה ב-NBA הם 9.5 נקודות, 6.7 ריבאונדים, 1.5 אסיסטים ו-1.6 חסימות למשחק.

## קריירת מכללות
אליסון נולד וגדל בעיר סוואנה שבג'ורג'יה, ובשנת 1985 החל ללמוד באוניברסיטת לואיוויל. בעונתו הראשונה בקבוצת הכדורסל של האוניברסיטה סייע לה לזכות באליפות המכללות השנייה בתולדותיה, עם ממוצעים של 13.1 נקודות, 8.2 ריבאונדים ו-2.4 חסימות למשחק. במשחק הגמר מול אוניברסיטת דיוק הצטיין אליסון עם 25 נקודות, ובסיומו זכה בתואר "השחקן המצטיין של הפיינל פור"; בכך היה ה השני אי פעם שזוכה בפרס (אחרי ארני פרין בשנת 1944). ב-3 העונות הבאות בלואיוויל המשיך להציג יכולת טובה עם ממוצעים של 16.8 נקודות, 8.6 ריבאונדים ו-2.9 חסימות למשחק, אך קבוצתו לא עברה את שלב שמינית הגמר (NCAA Sweet Sixteen).

## קריירה מקצועית
בדראפט ה-NBA 1989 נלקח אליסון בבחירה הראשונה, על ידי סקרמנטו קינגס. בעונת הרוקי שלו שותף ב-34 משחקים בלבד בשל פציעה, וקלע 8.0 נקודות בממוצע למשחק.

לאחר עונה אחת בסקרמנטו הועבר לוושינגטון בולטס בטרייד משולש עם יוטה ג'אז, במסגרתו נשלח לג'אז ג'ף מלון. בעונתו הראשונה בוושינגטון קלע אליסון 10.4 נקודות למשחק כשחקן ספסל, אך בעונה העוקבת הפך לאחד השחקנים המובילים של הקבוצה ורשם ממוצעים של 20.0 נקודות, 11.4 ריבאונדים ו-2.7 חסימות למשחק. בסיום העונה זכה בפרס השחקן המשתפר של העונה ב-NBA. בעונת  שמר על יכולת גבוהה עם 17.4 נקודות למשחק, בטרם סבל מפציעות בברכיו אשר הגבילו אותו עד לסיום הקריירה.

לקראת עונת  חתם על חוזה בבוסטון סלטיקס, ובסיומה השתתף בפעם היחידה בקריירה במשחקי הפלייאוף. ב-6 עונותיו עם הסלטיקס שותף בסך הכול ב-193 מתוך 492 משחקי קבוצתו, בשל פציעות שונות בברכיו ובבוהן רגלו הימנית.

באוקטובר 2000 חתם על חוזה בסיאטל סופרסוניקס, אך שוחרר ממנה כעבור כחודשיים לאחר 9 משחקים בלבד, ומאז לא שב לשחק.

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:כדורסלנים אפרו-אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת לואיוויל
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:כדורסלני וושינגטון בולטס
קטגוריה:כדורסלני בוסטון סלטיקס
קטגוריה:כדורסלני סיאטל סופרסוניקס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:אמריקאים שנולדו ב-1967
יחסי מונטנגרו – מקדוניה הצפונית

**יחסי מונטנגרו–מקדוניה הצפונית** הם יחסי החוץ בין מונטנגרו לרפובליקה הצפונית של מקדוניה. משרד החוץ המקדוני קובע כי לשתי המדינות יש קשרים פוליטיים מצוינים, ללא כל סוגיות גלויות בין המדינות.

## היסטוריה
שתי המדינות העצמאיות כיום של מונטנגרו וצפון מקדוניה חולקות היסטוריה משותפת, שכן שתיהן היו רפובליקות מכוננות של הרפובליקה הפדרלית הסוציאליסטית של יוגוסלביה.
שמאל|ממוזער|160x160 פיקסלים| הרפובליקה הסוציאליסטית של מונטנגרו והרפובליקה הסוציאליסטית של מקדוניה בתוך יוגוסלביה
כאשר יוגוסלביה החלה להתפרק בראשית שנות ה-90 של המאה ה-20, שתי הרפובליקות היוגוסלביות סלובניה וקרואטיה הכריזו על עצמאות מיוגוסלביה ב-25 ביוני 1991. הרפובליקה של מקדוניה הצביעה על משאל עם ב-8 בספטמבר 1991 בעד מדינה ריבונית והכריזה גם על עצמאות. מונטנגרו ארגנה גם משאל עם לעצמאות, אך החליטה להישאר ביוגוסלביה.

באפריל 1992 הקימו הרפובליקות היוגוסלביות הנותרות מונטנגרו וסרביה את הרפובליקה הפדרלית של יוגוסלביה. היחסים הדיפלומטיים בין הרפובליקה הפדרלית של יוגוסלביה לרפובליקה של מקדוניה נקבעו ב-8 באפריל 1996. היחסים בין המדינות היו יציבים וידידותיים. בשנת 2003 שונה שמה של הרפובליקה הפדרלית של יוגוסלביה "לאיחוד המדינה של סרביה ומונטנגרו", דבר המשקף את שני החלקים (הרפובליקות) מהם הוא מורכב.

בשנת 2006 קיימה מונטנגרו משאל עם שני על עצמאותה. משאל העם היה מוצלח ומונטנגרו הפכה למדינה ריבונית, ובכך התפרקה סרביה ומונטנגרו וכתוצאה מכך סרביה הפכה למדינה עצמאית.

### היחסים בין המדינות
היחסים הדיפלומטיים בין מונטנגרו למקדוניה כוננו ב-14 ביוני 2006.

בין המדינות מתקיימים יחסים קרובים, ושתיהן חולקות את המטרה המשותפת להצטרף לאיחוד האירופי. מונטנגרו הייתה גם בין 131 מדינות בעולם שהכירו במקדוניה בשמה החוקתי לפני ששינתה את שמה למקדוניה הצפונית.

## מונטנגרים בצפון מקדוניה
יש מספר קטן של מונטנגרים החיים בצפון מקדוניה. על פי המפקד האחרון שנערך במקדוניה בשנת 2002, המיעוט המונטנגרי מהווה 2,003 תושבים, שהם כ־0.1% מכלל אוכלוסיית מקדוניה.

## מקדונים במונטנגרו
מיעוט מקדוני קטן קיים גם במונטנגרו. המפקד האחרון שנערך בשנת 2003 הראה כי 819 אנשים הצהירו על עצמם כמקדוניים, שהם 0.13% מכלל אוכלוסיית מונטנגרו.

## נציגויות דיפלומטיות
מונטנגרו מחזיקה במקדוניה הצפונית שגרירות בסקופיה וקונסוליות בביטולה ובשטיפ. מאידך, מקדוניה הצפונית מחזיקה במונטנגרו שגרירות בפודגוריצה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מונטנגרו–קרואטיה

**יחסי מונטנגרו–קרואטיה** הם יחסי החוץ בין קרואטיה למונטנגרו. מאז סיום מלחמת העצמאות הקרואטית, היחסים היו ברובם חיוביים, אך קיים סכסוך גבול בין המדינות.

מונטנגרית וקרואטית, הן שפות רשמיות במונטנגרו וקרואטיה בהתאמה, הן מובנות הדדית, מתוקף היותן ניבים תקניים של סרבו-קרואטית.
שמאל|ממוזער| מפה של החלק השנוי במחלוקת בגבול בין שתי המדינות
בסוף 2002 אימצו קרואטיה וסרביה ומונטנגרו הסכם ביניים ליישוב המחלוקת לגבי חצי האי פרבלאקה  בכניסה למפרץ קוטור לטובת קרואטיה, מה שאפשר את נסיגת משימת הניטור של האו"ם. הסכם זה חל על מונטנגרו מאז עצמאותה. שתי המדינות הסכימו ליישב את כל המחלוקות האפשריות בבית הדין הבינלאומי לצדק בהאג.

קרואטיה הכירה בעצמאות מונטנגרו ב-12 ביוני 2006. שתי המדינות כוננו יחסים דיפלומטיים ב-7 ביולי 2006. לקרואטיה שגרירות בפודגוריצה וקונסוליה כללית בקוטור. למונטנגרו שגרירות בזאגרב.

היחסים בין המדינות מקודמים באמצעות אגודת הידידות הקרואטית-מונטנגרית "קרואטיה-מונטנגרינה".

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אמאדו דיאוורה

**אמאדו דיאוורה** (בצרפתית: **Amadou Diawara**; נולד ב-17 ביולי 1997) הוא כדורגלן גינאי המשחק בעמדת הקשר ההגנתי בקבוצת לגנס.

## קריירת מועדונים
### קריירה מוקדמת
בשנת 2014, דיאוורה הצטרף לשורות סן מרינו מהליגה פרו (הליגה השלישית בטיבה במדינה), שבה שיחק עונה אחת.

### בולוניה
בזמן ששיחק בסן מרינו, הוא היה על הכוונת של המנהל הספורטיבי של בולוניה 1909, פנטאלו קורבינו, והאחרון אכן החתים אותו בבולוניה ביולי 2015 תמורת 420 אלף יורו. ב-22 באוגוסט 2015, דיאוורה ערך את הופעת הבכורה שלו בסרייה א' במשחק חוץ נגד לאציו, כשנכנס כמחליף של לורנצו קריסטיג' בדקה ה-84.

### נאפולי
ב-26 באוגוסט 2016, דיאוורה חתם בשורות נאפולי. ב-17 באוקטובר 2017, הוא הבקיע את שער הבכורה שלו בקבוצה מפנדל נגד מנצ'סטר סיטי במסגרת ליגת האלופות. ב-8 באפריל 2018, הוא הבקיע את שער הבכורה שלו בליגה נגד קייבו ורונה.

### רומא
ב-1 ביולי 2019, דיאוורה חתם בשורותיה של רומא עד שנת 2024. ב-1 בספטמבר 2019, דיאוורה ערך את הופעת הבכורה שלו במדי הזאבים, כשנכנס כמחליף של אלסנדרו פלורנצי בדקה ה-89 במסגרת הדרבי של רומא נגד לאציו, משחק שנגמר בתוצאת תיקו אחת.

### אנדרלכט
ב-31 באוגוסט 2022 חתם באנדרלכט.

## קריירה בינלאומית
דיאוורה נולד בגינאה, אך שיחק כדורגל באיטליה מאז שנת 2014, וכתוצאה מכך קיבל אזרחות איטלקית. מאמן נבחרת איטליה לשעבר, ג'מפייארו ונטורה, ניסה לגייס אותו לשורות הנבחרת בשנת 2018. לעומת זאת, הוא נשבע אמונים לנבחרת גינאה בחודש של מרץ של אותה השנה, ואף קיבל זימון לנבחרת בחודש אוקטובר. ב-12 באוקטובר 2018, דיאוורה ערך את הופעת הבכורה שלו במדים הלאומיים בניצחון 0–2 על נבחרת רואנדה במסגרת מוקדמות גביע אפריקה לאומות 2019.

נכלל בסגל נבחרת גינאה לטורניר גביע אפריקה לאומות 2023.

נכלל בסגל הנבחרת האולימפית של גינאה לטורניר הכדורגל באולימפיאדת פריז (2024).

## תארים
### קבוצתיים
;רומא
* קונפרנס ליג (1): 2021/22

## קישורים חיצוניים

* הפרופיל של דיאוורה באתר הרשמי של רומא

## הערות שוליים

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני נבחרת גינאה
קטגוריה:כדורגלני בולוניה
קטגוריה:כדורגלני נאפולי
קטגוריה:כדורגלני רומא
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלנים גינאים באולימפיאדת פריז (2024)
קטגוריה:כדורגלני אנדרלכט
קטגוריה:גינאים שנולדו ב-1997
קטגוריה:כדורגלני לגנס
יחסי ברבדוס–יוון

**יחסי ברבדוס–יוון** הם היחסים הדיפלומטיים הרשמיים שבין **[[ברבדוס]]** לבין **[[יוון|הרפובליקה ההלנית]]**.

## סקירה כללית
בין הרפובליקה ההלנית לבין ברבדוס מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה ברבדוס לתמוך בהצעות היווניות ולהפך".

על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בברבדוס ואין יוונים שמתגוררים במדינה עצמאית.

אזרחי ברבדוס המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לברבדוס יכולים לעשות זאת ללא אשרה למשך שישה חודשים.

## נציגויות דיפלומטיות
* יוון אינה מיוצגת בברבדוס, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על ברבדוס.
* ברבדוס אינה מיוצגת ביוון, הן בדרג השגרירות והן בדרג הקונסולרי.

## קישורים חיצוניים
* Barbados, אתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אנדורה–יוון

[ממוזער|שרת החוץ של אנדורה [מריה אובק אי פונט נפגשת עם שר החוץ היווני ניקוס דנדיאס בשולי העצרת הכללית של האו"ם, 2019]]
**יחסי אנדורה–יוון** הם היחסים הדיפלומטיים הרשמיים שבין **[[אנדורה|נסיכות אנדורה]]** לבין **[[יוון|הרפובליקה ההלנית]]**.

## סקירה כללית
בין הרפובליקה ההלנית לבין נסיכות אנדורה מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה אנדורה לתמוך בהצעות היווניות ולהפך".

קיימים אזרחים יוונים המתגוררים באנדורה אך אין שם קהילה יוונית. תיירים יוונים רבים בשנה נוסעים לאנדורה.

אזרחי יוון המבקשים לנסוע ולשהות באנדורה יכולים לעשות זאת בחופשיות וללא אשרה. אזרחי אנדורה המבקשים לנסוע ולשהות ביוון יכולים לעשות זאת בחופשיות וללא אשרה.

## נציגויות דיפלומטיות
* יוון אינה מיוצגת באנדורה, הן בדרג השגרירות והן בדרג הקונסולרי. יוון האמינה את שגרירותה שבמדריד, בירת ספרד, על אנדורה.
* אנדורה אינה מיוצגת ביוון, הן בדרג השגרירות והן בדרג הקונסולרי.

## קישורים חיצוניים

* Andorra, אתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איי בהאמה – יוון

**יחסי איי בהאמה–יוון** הם היחסים הדיפלומטיים הרשמיים שבין **[[איי בהאמה|קהיליית איי בהאמה]]** לבין **[[יוון|הרפובליקה ההלנית]]**.

## סקירה כללית
בין הרפובליקה ההלנית לבין קהיליית איי בהאמה מתקיימים יחסים דיפלומטיים מלאים. היחסים שבין שתי המדינות כוננו ב-15 בנובמבר 2005. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה איי בהאמה לתמוך בהצעות היווניות ולהפך".

בקהיליית איי בהאמה נמצאת קהילה יוונית קטנה ובבעלותה מסעדה יוונית באזור מפרץ נסאו. האי מהווה מקום תיירותי יוקרתי אותו פוקדים מבקרים יוונים באופן יומיומי.

אזרחי יוון המבקשים לנסוע ולשהות באיי בהאמה יכולים לעשות זאת בחופשיות וללא אשרה. אזרחי דומיניקה המבקשים לנסוע ולשהות ביוון יכולים לעשות זאת בחופשיות וללא אשרה.

## נציגויות דיפלומטיות
* יוון אינה מיוצגת באיי בהאמה בדרג השגרירות אלא האמינה את שגרירותה שבקראקס, בירת ונצואלה, על איי בהאמה. יוון מיוצגת באיי בהאמה בדרג הקונסולרי באמצעות קונסוליה רשמית שהיא מחזיקה בנסאו, בירת המדינה.
* איי בהאמה אינה מיוצגת ביוון בדרג השגרירות. איי בהאמה מיוצגת ביוון בדרג הקונסולרי באמצעות קונסוליה שהיא מחזיקה באתונה, בירת המדינה.

## קישורים חיצוניים
* Bahamas, אתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ